Karlsøy kirke
**Karlsøy prestegjeld** var et prestegjeld tilhørende Tromsø domprosti. Det omfattet sogn i Karlsøy kommune i Troms fylke, og hovedkirken var Karlsøy kirke. 

Karlsøys kirkesogn er nå en del av Karlsøy kirkelige fellesråd, og underlagt Tromsø domprosti i Nord-Hålogaland bispedømme i Den norske kirke.

Historikk
---------

*Karlsey sókn* (norrønt) har sin opprinnelse fra kristningen av landet. Karlsøy antas å være lagt under Tromsø i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Reformatsen 1589 omfattet det vidløftige *Trumsøe Præstegjeld* åtte kirker og ble betjent av fire prester. Kirkene Kalsøø, Vannvog og Huittnesz hadde en residerende kapellan. Ved kgl.res. av 18. januar 1776 *blev [Kaldet] delt således at Karlsø, Lyngen og Skjervø bleve egne Sognekald, og Helgø Annexsogn, som indtil havde hørt til Tromsø [sogn], skulde [..] tillæges Karlsø [i] 1781.*

Karlsøe prestegjeld dannet grunnlaget for Karlsøe formannskapsdistrikt, som ble opprettet i 1837.

Karlsøy prestegjeld besto av to sogn, Karlsøy og Helgøy, inntil kgl.res. av 11. juli 1860, da Karlsøy ble delt i Karlsøy hovedsogn og Sørfjord annekssogn. Allerede ved kgl.res. av 8. juli 1865 ble hele Sørfjord sogn overført fra Karlsøy til Lyngen prestegjeld, gjeldende fra 1. januar 1867. Flere av beboerne i det senere Sørfjord kirkesogn hadde da alt søkt Lyngen kirke i flere tiår, ref. kgl.res. av 3. desember 1813. I brev av 10. januar 1979 godkjente departementet at Karlsøy prestegjeld ble overført fra Troms prosti til Tromsø domprosti, gjeldende fra 1. januar 1979.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
----------

Prestegjeldet hadde ved sin avvikling følgende menigheter:

* Karlsøy
* Helgøy

Referanser
----------

1. ↑  Rygh, O. (Oluf) (1905). *Norske Gaardnavne*. xx: Fabritius. s. 165.
2. ↑  Dietrichson, L. (Lorentz) (1888). *Sammenlignende Fortegnelse over Norges Kirkebygninger i Middelalderen og Nutiden*. Malling. s. 126.
3. ↑  Haugen, Odd (2000). *Narvik og kirken*. Narvik menighetsråd. s. 14.
4. ↑  (no) «Vannvåg kirkested». *Kulturminnesøk*. Riksantikvaren – Direktoratet for kulturminneforvaltning.
5. ↑  (no) «Kvitnes kirkested». *Kulturminnesøk*. Riksantikvaren – Direktoratet for kulturminneforvaltning.
6. ↑  Hamre, Anne-Marit (1983). *Trondhjems reformats 1589 ; Oslo domkapittels jordebok 1595*. Norsk historisk kjeldeskrift-instituFusikkerttt. s. 77-93. ISBN 8270612960.
7. ↑  Erlandsen, Andreas (1857). *Biographiske Efterretninger om Geistligheden i Tromsø Stift*. Chr. Tønsbergs Forl. s. 182-3.
8. ↑  *Kommune- og fylkesinndelingen i et Norge i forandring*. no#: Statens forvaltningstjeneste, Seksjon Statens trykking. 1992. s. 364-70. ISBN 8258302612.
9. ↑  Prestegjeld og sogn i Troms, arkivverket.no
10. ↑  Vinje, Ulf L. (1995). *Kirke under nordlyset*. Karlsøy kulturkontor. s. 171. ISBN 8299197767.
11. ↑  «Tromsø 1979.02.02». Norge;Troms;;Tromsø;;;;. 2. februar 1979. s. 19.
12. ↑  Fornyings-, administrasjons-og kirkedepartementet (20. desember 2011). «Endringer i gravferdsloven og kirkeloven». *Regjeringen.no* **(norsk)**. Besøkt 5. mars 2023.
13. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.